Järgnevalt kõlas "Eesti leegionäride laul". Kontserdi jätkudes leidis Priit, et kuulajate hulgas on mitmeid mälumängureid, kes võiksid anda vastuse esitusele tulevale loole. Mängu lõppedes anti vastuseks "Mürtsub trumm", millega  küsimuse esitaja jäi rahule. Kuid enne loo kirjutama asumist sain huvitava teate elektronpostist. Este, kes samuti kontserti nautis, jäi vastuses kahtlema ja uuris välja, et ilmselt ongi rahva hulgas see lugu sellise pealkirjaga tuntuks saanud, kuid algversioonis on selle 1938. aastal valminud loo pealkiri siiski "Sõdurid", viisi ja sõnade autor Arnold Siirak (1900-1956).